Jakob Hansen Neumann

Jakob Hansen Neumann (født 16. mars 1721 på Bragernes, død 10. desember 1777 på Hassel jernverk i Eiker) var en norsk jernverkseier. Han fikk utdanning i Sønderborg og reiste som ung gjennom Tyskland, Nederland og England med en slektning. Han var i England et par år og lærte engelsk, i tillegg til tysk som han hadde lært før.  Han kjøpte i 1745 Hassel Jernværk og overtok driften, han ble boende der resten av livet.

 Bakgrunn 
Foreldrene var Elisabeth Sofie Jakobsdatter Karre (død 1748) og forretningsmannen Hans Jørgensen (1685–1741). Jakob og hans søsken tok etternavnt Neumann etter oldemorens slekstnavn Niemand. 

 Han var gift med Anne Cathrine Arbo (1720–1753), og deretter med Magdalene Cathrine Edler. Blant Neumanns etterkommere:
 Hans Neumann (1745–1789), kjøpmann og toller
 Jacob Neumann (1772-1848), biskop
 Frantz Edler Neumann (1759-1840), jernverkseierH.H. Neumann: Familien Neumann. Kristiania: Aschehoug, 1903.
 Anna Cathrine Neumann (1764-1850) gift med Abraham Pihl, prest og astronom
 Magdalene Cathrine (1787–1843) gift med Claus Bendeke amtmann og eidsvollsmann.
 Ulrich Neumann (1765-1834), skipsreder
 Elisabeth (“Elisa”) Sophia Neumann (3. mars 1772–8. august 1844) gift med Hans Hein Nysom, prest og eidsvollsmann

Frantz Edler Neumann utdannet seg innenfor bergverk på seminaret på Kongsberg og gjennomførte på studiereiser til bergverk i Sverige. Frantz Edler Neumann bygget forskjellig fabrikker i tilknytning til verket, blant annet produksjon av spiker, beslag og hestesko, dessuten teglverk, sagbruk og møller. I 1809 ble verket med tilliggende fabrikker solgt til Peter Collett for 190000 riksdaler.

 Referanser 

Kategori:Norske forretningsfolk
Kategori:Personer fra Drammen kommune
Kategori:Personer fra Øvre Eiker kommune
Kategori:Fødsler i 1721
Kategori:Dødsfall i 1777